Nani

Nani (õieti Luís Carlos Almeida da Cunha; sündinud 17. novembril 1986 Roheneemesaartel Praias) on Portugali jalgpallur, kes mängib äärepoolkaitsjana Austraalia kõrgliigaklubis Melbourne Victory.

Ta mängis aastatel 2007–2015 Inglismaa Premier League'i klubis Manchester United. Varem oli ta Portugali jalgpalli kõrgliiga Primeira Liga jalgpalliklubi Sporting mängija. Manchester Unitediga tuli ta neli korda Inglismaa meistriks ja korra UEFA Meistrite Liiga võitjaks. Hooajal 2010–2011 valiti ta Premier League'i hooaja sümboolsesse koosseisu.

Aastatel 2015–2016 mängis ta Türgi klubis Fenerbahçe. 2016. aasta suvel sõlmis ta kolmeks aastaks lepingu Hispaania klubiga Valencia. 2017. aasta augustis sõlmis ta Itaalia klubiga Lazio aastapikkuse laenulepingu. 2018. aasta juulis naasis ta Sportingusse, kuid hooaja teises pooles suundus ta Major League Socceri klubisse Orlando City. Hooaja 2021/22 teises pooles mängis ta Itaalia kõrgliigaklubis Venezia. 2022. aasta juulis sõlmis ta kaheaastase lepingu Melbourne Victoryga.

Koondisekarjäär 
Debüüdi Portugali rahvuskoondises tegi Nani 1. septembril 2006 sõprusmängus Taani vastu. Oma debüütmängus lõi ta ka oma esimese värava rahvuskoondises.

2014. aasta maailmameistrivõistluste teises alagrupimängus 22. juunil lõi ta värava mängus USA vastu.

2016. aastal tuli ta Portugali koondisega Euroopa meistriks. Nani lõi turniiril kolm väravat: 14. juunil esimeses alagrupimängus Islandi vastu, 22. juunil Ungari vastu ja 6. juulil poolfinaalis Walesi vastu.

2017. aasta FIFA konföderatsioonide karikaturniiri viimases alagrupimängus 24. juunil lõi ta värava Uus-Meremaa vastu.

Ta kuulus Portugali koondisse veel ka 2008. ja 2012. aasta Euroopa meistrivõistlustel.

Portugali koondises mängis Nani aastatel 2006–2017 kokku 112 korda ja lõi 24 väravat.

Saavutused 
Sporting CP
Taça de Portugal: 2006–07, 2014–15
Taça da Liga: 2018–19
Manchester United
Premier League: 2007–08, 2008–09, 2010–11, 2012–13
Football League Cup: 2008–09, 2009–10
FA Community Shield: 2007, 2008, 2010, 2011
UEFA Meistrite Liiga: 2007–08
Klubide maailmameistrivõistlused: 2008

Viited

Välislingid 

Portugali jalgpallurid
Lissaboni Sportingu jalgpallurid
Manchester United FC mängijad
Valencia CF mängijad
Rooma Lazio mängijad
Melbourne Victory FC mängijad
Primeira Liga mängijad
Premier League'i mängijad
La Liga mängijad
Serie A mängijad
Sündinud 1986